2023 di Malaysia

2023 di Malaysia, 66 tahun kemerdekaan.  2023 akan menjadi ulang tahun ke-60 penubuhan Malaysia.

Perjawatan

Peringkat Persekutuan 
 Yang di-Pertuan Agong: Al-Sultan Abdullah Ri'ayatuddin Al-Mustafa Billah Shah, Pahang
 Raja Permaisuri Agong: Tunku Azizah Aminah Maimunah Iskandariah binti Almarhum Sultan Iskandar, Pahang
 Timbalan Yang di-Pertuan Agong: Sultan Nazrin Shah, Perak
 Perdana Menteri: Anwar Ibrahim
 Timbalan Perdana Menteri:
 Ahmad Zahidi Hamidi
 Fadillah Yusof

Peringkat Negeri 
  :
 Sultan Johor: Sultan Ibrahim Ismail
 Menteri Besar Johor: Onn Hafiz Ghazi
  :
 Sultan Kedah: Sultan Sallehuddin
 Menteri Besar Kedah: Muhammad Sanusi Md Nor
  :
 Sultan Kelantan: Sultan Muhammad V
 Menteri Besar Kelantan: 
 Ahmad Yakob (Sehingga 14 Ogos)
 Mohd Nassuruddin Daud (mulai 15 Ogos)
  :
 Raja Perlis: Tuanku Syed Sirajuddin
 Menteri Besar Perlis:Mohd Shukri Ramli
  :
 Sultan Perak: Sultan Nazrin Shah
 Menteri Besar Perak: Saarani Mohamad
  :
 Pemangku Raja Pahang: Tengku Hassanal Ibrahim Alam Shah
 Menteri Besar Pahang: Wan Rosdy Wan Ismail
  :
 Sultan Selangor: Sultan Sharafuddin Idris Shah
 Menteri Besar Selangor: Amirudin Shari
  :
 Sultan Terengganu: Sultan Mizan Zainal Abidin
 Menteri Besar Terengganu: Ahmad Samsuri Mokhtar
  :
 Yang di-Pertuan Besar Negeri Sembilan: Tuanku Muhriz
Undang Luak Sungai Ujong: Dato' Mubarak Dohak
Undang Luak Rembau: Dato' Muhamad Sharip Othman
Undang Luak Johol: Dato' Muhammad Abdullah
Undang Luak Jelebu: Dato' Maarof Mat Rashad
Tunku Besar Tampin: Tunku Syed Razman
 Menteri Besar Negeri Sembilan: Aminuddin Harun
  :
 Yang Dipertua Negeri Pulau Pinang: Tun Ahmad Fuzi Abdul Razak
 Ketua Menteri Pulau Pinang: Chow Kon Yeow
  :
 Yang di-Pertua Negeri Melaka: Tun Mohd Ali Mohd Rustam
 Ketua Menteri Melaka: 
 Ab Rauf Yusoh (sejak 31 Mac 2023)
 Sulaiman Md Ali (sehingga 30 Mac 2023)
  :
 Yang di-Pertua Negeri Sarawak: Tun Abdul Taib Mahmud
 Premier Sarawak: Abang Johari Abang Openg
  :
 Yang di-Pertua Negeri Sabah: Tun Juhar Mahiruddin
 Ketua Menteri Sabah: Hajiji Noor

Peristiwa

Januari 
 1 Januari
 Kerajaan Negeri Kedah tidak lagi mengeluarkan lesen terhadap perniagaan perjudian bermula 1 Januari, sekaligus menjadikan perniagaan perjudian dihentikan sepenuhnya di Kedah.
 Perbadanan Kemajuan Negeri Melaka (PKNM) bertukar nama menjadi Melaka Corporation atau nama komersialnya MCorp.
 Wisma Jakel di Shah Alam terbakar, memusnahkan sebahagian besar bangunan.
 5 Januari − Skandal 1Malaysia Development Berhad
Bekas perdana menteri Najib Razak, yang telah dipenjarakan selama lebih empat bulan sekarang, memfailkan petisyen dengan Kumpulan Kerja Majlis Hak Asasi Manusia Pertubuhan Bangsa-Bangsa Bersatu Mengenai Penahanan Arbitrari (UNWGAD) untuk memperoleh pembebasannya dari penjara atau perbicaraan semula kes SRC International-nya.
Mahkamah Tinggi membebaskan Shahrir Abdul Samad daripada kes pengubahan wang haram atas dakwaan kegagalannya memasukkan cek RM1 juta daripada Najib Razak dalam pengisytiharan cukai pendapatannya, selepas pihak pendakwaan memutuskan untuk menghentikan kes itu.
 8 Januari
 8TV meraikan ulangtahunnya yang ke-19. 
 Kemelut politik Sabah 2023
 Sebuah kemelut politik tercetus dalam peringkat kerajaan Sabah berikutan penarikan sokongan para ahli dewan undangan negeri (ADUN) Pertubuhan Kebangsaan Melayu Bersatu (UMNO) terhadap ketua menteri Hajiji Noor.
 Bung Moktar Radin meletak jawatan sebagai presiden Persatuan Bola Sepak Sabah.
 Perdana Menteri Anwar Ibrahim memulakan lawatan rasmi negara pertamanya ke Indonesia.
 Parti Keadilan Rakyat memecat Tian Chua dan sebilangan ahli lain yang bertanding dalam pilihan raya umum (PRU) tahun lepas tanpa persetujuan parti.
 9 Januari
 Skandal 1MDB: Pegawai bank Goldman didakwa, Roger Ng, diberikan pelepasan bukan pembebasan sementara menunggu keputusan perbicaraan di Amerika.
 10 Januari
 Malaysia menerima semula kuota penuh haji sebanyak 31,600 orang jemaah.
 Kementerian Pembangunan Usahawan Dan Koperasi Malaysia menangguhkan pembayaran semula pinjaman mikrokredit sebanyak RM128.6 juta.
 Kejohanan badminton Terbuka Malaysia bermula, dan menjadi kejohanan pertama dalam jelajah dunia BWF musim 2023.
11 Januari
 Michelle Yeoh menjadi rakyat Malaysia pertama memenangi Anugerah Golden Globe, dengan memenangi anugerah pelakon muzikal/komedi wanita terbaik menerusi filem Everything Everywhere All at Once dalam edisi ke-80 yang diadakan di California, Amerika Syarikat.
 Goh Liu Ying bersara daripada sukan badminton selepas bermain selama 13 tahun.
 Perhimpunan Agung UMNO bermula bagi sesi 2022.
 Kemelut politik Sabah 2023: Ketua Menteri Hajiji Noor merombak kabinet. Ketua UMNO Sabah Bung Mokhtar Radin, dalang utama kemelut, dikeluarkan daripada kabinet.
 12 Januari
 Dua Pakej Lebuhraya Pan Borneo Selesai.
26 Januari
Pihak Malaysia berjaya mengetepikan permohonan perintah penahanan pihak yang mengaku sebagai waris Kesultanan Sulu melalui pihak kehakiman Luxembourg berkenaan tuntutan ke atas Sabah.
27 Januari
Tunjuk perasaan anjuran para persatuan Islam diadakan di hadapan kedutaan Sweden di Kuala Lumpur sebagai protes ke atas insiden pembakaran Al-Quran oleh ahli politik kanan lampau negara itu, Rasmus Paludan.
Bekas ketua pemuda UMNO Khairy Jamaluddin dan bekas Pengerusi Perhubungan UMNO Selangor Noh Omar dipecat, dengan sebilangan lagi orang-orang besar UMNO digantung keahlian dalam satu "pembersihan parti" melalui keputusan mesyuarat majlis ketua tertinggi atas pelbagai dakwaan pengingkaran terhadap parti dalam PRU tahun lepas. 
28 Januari
Atlet pecut negara Muhammad Azeem Mohd Fahmi memecah rekod kebangsaan lari pecut 60 meter dalaman dalam kejohanan Terbuka Texas Tech 2023 dengan 6.63 saat, mengalahkan rekod Watson Nyambek pada 1998 (6.66 saat). 
30 Januari
Rombongan Anwar Ibrahim berangkat ke Singapura bagi lawatan negara selama sehari. 
Peperiksaan Sijil Pelajaran Malaysia (SPM) bermula bagi sesi 2022.

Februari
 6 Februari - Kes Kecurian Perlombongan Unsur Nadir Bumi (REE): Kertas siasatan disiapkan sebelum mengambil tindakan. 
 9 Februari
 Anwar Ibrahim melakukan lawatan negara dua hari ke Thailand.
 Bekas Menteri Pelancongan dan Kebudayaan, Nazri Aziz dilantik sebagai Duta Besar ke Amerika Syarikat, bersama dengan lantikan duta-duta besar lain di pelbagai negara.
 Pemain skuad hoki wanita negara, Hanis Nadiah Onn digantung daripada menyertai mana-mana temasya antarabangsa selepas didapati bersalah kerana memuat naik ciapan Twitter berunsur rasis anti-India berkenaan konsert artis dan komposer India, A. R. Rahman pada 28 Januari.
 10 Februari - Bekas Pengerusi Parti Pejuang Tanah Air (Pejuang) Mahathir bin Mohamad mengumumkan beliau keluar parti itu bersama 12 lagi ahli lain.
 16 Februari - Tengku Zafrul Tengku Abdul Aziz mengangkat sumpah sebagai ahli Majlis Kerja Tertinggi (MKT) UMNO.
 24 Februari - Pembentangan Belanjawan Madani 2023.

Mac 
 2 Mac - Najib Razak dan Arul Kanda Kandasamy dilepas dan dibebaskan oleh Mahkamah Tinggi Kuala Lumpur, atas pertuduhan meminda laporan audit syarikat 1Malaysia Development Berhad (1MDB).
 8 Mac - Ulang tahun ke-9 kehilangan pesawat MH370 milik Penerbangan Malaysia.
 12 Mac - Bekas Perdana Menteri, Muhyiddin Yassin didakwa di Mahkamah Kuala Lumpur berhubung projek Program Jana Ekonomi Pemerkasaan Kontraktor Bumiputera Berwibawa (Jana Wibawa) dan isu berkaitan.
 16 Mac - Pelakon, Hafidz Roshdi didakwa di Mahkamah Kuala Kubu Baharu selepas dipercayai menumbuk isterinya, Nurul Shuhadah Mat Shukri di kawasan Rehat dan Rawat (R&R) Sungai Buloh.
 20 Mac - Usahawan dan bekas pengacara TV, Norjuma Habib Mohamed diisytihar muflis oleh Mahkamah Tinggi Pulau Pinang selepas gagal membayar RM260,400 kepada Fame Up Entertainment.
 31 Mac 
 Mahkamah Persekutuan menolak permohonan Najib Razak untuk mendapatkan kebenaran bagi menyemak keputusan Mahkamah Persekutuan yang menolak rayuan akhir kes penyelewengan dana RM42 juta milik SRC International Sdn Bhd.
 Ahli Dewan Undangan Negeri (ADUN) Tanjung Bidara, Ab Rauf Yusoh dilantik dan mengangkat sumpah jawatan sebagai Ketua Menteri Melaka Ke-13 yang baharu.

April
 1 April:
 Ketua Wanita UMNO Bahagian Penampang, Noraini Idris dilantik sebagai Ketua Wanita UMNO Sabah yang baharu bagi sesi 2023-2026.
 SM Faisal SM Nasimuddin dilepas dan dibebaskan daripada pertuduhan menyebabkan kecederaan terhadap bekas isteri, Emilia Hanafi selepas bekas isterinya menarik balik kes. 
 6 April - Pasangan kekasih yang tular di media sosial kerana melakukan perbuatan jelik dalam kenderaan ditahan polis di dua lokasi berbeza.
 7 April - Penerbit TV, A. Aida menang kes saman terhadap pelakon, Amelia Henderson susulan perlanggaran kontrak penggambaran drama Sekali Lagi Cinta Kembali.
 9 April - Khazanah Nasional melepaskan pegangan penuh terhadap Iskandar Malaysia Studios kepada syarikat Singapura, GHY Culture & Media.
 10 April - Pasangan pelakon, Syamsul Yusof dan Puteri Sarah mencapai persetujuan untuk bercerai pada 18 April.
 11 April: 
 Kemalangan basikal lajak Johor Bahru: Suspek utama, Sam Ke Ting dibebaskan daripada semua pertuduhan dalam perbicaraan peringkat Mahkamah Rayuan selepas penilaian semula dilakukan.
 Bekas Menteri Besar Perlis, Azlan Man didakwa di Mahkamah Sesyen Kangar, atas pertuduhan pengubahan wang haram di bawah Akta 18 Suruhanjaya Pencegahan Rasuah Malaysia (SPRM).
 21 April:
 Noor Hisham Abdullah bersara sebagai Ketua Pengarah Kesihatan selepas lebih 30 tahun berkhidmat.
 Radzi Abu Hassan dilantik sebagai Ketua Pengarah Kesihatan baharu menggantikan Noor Hisham.
 25 April - Satu kejadian tanah runtuh berlaku di cerun bukit melibatkan kawasan seluas 1,115 meter persegi berhampiran Akademi Pencegahan Rasuah Malaysia (MACA), Persiaran Tuanku Syed Sirajuddin, Jalan Duta.

Mei
 3 Mei - Pengasas Rumah Bonda, Siti Bainun Ahd Razali didapati bersalah atas dua pertuduhan mengabai dan menganiaya seorang remaja sindrom Down, Bella.
 8 Mei - Hospital Serdang dinamakan semula sebagai Hospital Sultan Idris Shah Serdang sempena Sultan Selangor Sultan Sharafuddin Idris Shah.
 17 Mei - Pusat beli-belah Mid Valley Megamall terbakar. Kebakaran dipercayai berpunca daripada bilik pencawang elektrik Tenaga Nasional.
 19 Mei - Pendaki Malaysia Everest 2023 (ME 2023) orang kurang upaya (OKU) pendengaran, Muhammad Hawari Hashim dilaporkan hilang sehari selepas beliau berjaya menawan puncak Everest (8,848 meter dari paras laut).
 22 Mei - Bangunan lama Kumpulan Wang Simpanan Pekerja (KWSP) di Jalan Gasing, Petaling Jaya, sekali lagi terbakar selepas kejadian pertama pada Februari 2018.
 23–27 Mei - Pameran Aeroangkasa dan Maritim Antarabangsa Langkawi (LIMA 2023) diadakan.
 25 Mei - Siaran berita pendidikan, Buletin Didik telah rasmi ditamatkan di NTV7 dan digantikan oleh Buletin 1:30 dan Buletin Pagi dari ehsan TV3.
 26 Mei - Bekas Perdana Menteri Mahathir bin Mohamad menerima Anugerah Pencapaian Sepanjang Hayat bagi Anugerah Maritim dan Aerorangkasa Global IBR 2023. Anugerah itu diberikan untuk menghargai individu yang berdedikasi dalam mempromosikan industri aeroangkasa dan maritim serta telah membantu sektor ini ke tahap lebih tinggi sekali gus memberi manfaat kepada rakyat dan negara.
 30 Mei - Pertubuhan Kesihatan Sedunia (WHO) sahkan Pandemik COVID-19 tamat.

Jun
 1 Jun - TV3 meraikan ulang tahunnya ke-39.
 5 Jun - Bekas Menteri Besar Kelantan, Allahyarham Nik Abdul Aziz Nik Mat dan bekas Ahli Parlimen Iskandar Puteri, Lim Kit Siang merupakan antara 25 individu dikurniakan darjah kebesaran Panglima Setia Mahkota (PSM) yang membawa gelaran Tan Sri.
 14 Jun:
 Seorang penunggang ‘superbike’ jenis Ducati maut akibat terjatuh dari jejambat SUKE berhampiran Ulu Kelang. Kemalangan terbabit turut dirakam kamera litar tertutup (CCTV) dalam video berdurasi 12 saat sehingga tular yang memaparkan kemalangan tersebut dipercayai akibat sebuah motosikal melawan arus.
 Syamsul Yusof dan Puteri Sarah bercerai talak satu, menamatkan perkahwinan mereka selama 9 tahun.
 19 Jun:
 Pemain pertahanan Sabah FC, Mohd. Rizal Mohd. Ghazali mengaku tidak bersalah di Mahkamah Majistret Petaling Jaya atas pertuduhan memukul teman wanitanya.
 Wan Junaidi Tuanku Jaafar dilantik sebagai Yang Dipertua Dewan Negara bagi menggantikan Rais Yatim.
22 Jun - Pembubaran Dewan Undangan Negeri Kelantan bagi penggal ke-14 bagi membolehkan pilihan raya negeri ke-15 berlangsung.
 23 Jun 
 Kapten Maritim Zulinda Ramly dilantik sebagai wanita pertama sebagai Laksamana Pertama Maritim dalam Agensi Penguatkuasaan Maritim Malaysia (Maritim Malaysia).
 Pembubaran Dewan Undangan Negeri Selangor bagi penggal ke-14 bagi membolehkan pilihan raya negeri ke-15 berlangsung.
28 Jun - Pembubaran Dewan Undangan Negeri Kedah, Pulau Pinang dan Terengganu bagi penggal ke-14 bagi membolehkan pilihan raya negeri ke-15 berlangsung

Julai
 1 Julai - Pembubaran Dewan Undangan Negeri Negeri Sembilan bagi penggal ke-14 bagi membolehkan pilihan raya negeri ke-15 berlangsung.
 2 Julai - Tragedi Kepala Air Jeram, Kemaman, Terengganu: Mangsa 10 ahli keluarga kematian disebabkan kes hilang di jeram kemaman
 8 Julai - Galeri Rumah Lat dibuka kepada umum.
 10 Julai
 Seorang OKU masalah mental mengaku tidak bersalah sebab kematian penunggang Ducati di Lebuh Raya Sungai Besi Ulu Kelang (SUKE) pada Jun.
 Bekas Perdana Menteri, Mahathir bin Mohamad meraikan ulang tahun kelahirannya ke-98.
 17 Julai - Bekas penyampai radio dan pengasas Bapakku FM, Ismahalil Hamzah terlepas hukuman mati selepas Mahkamah Tinggi membebaskannya daripada tuduhan mengedar dadah jenis kanabis.
 19 Julai - 
 Kes Kecurian Perlombongan Unsur Nadir Bumi (REE): SPRM tahan seorang pegawai kanan MBI dan seorang pegawai wanita sebuah syarikat untuk membantu siasatan bagi kes rasuah dan salah guna kuasa. 
 Menteri Besar Kedah, Muhammad Sanusi Md Nor dihadap ke mahkamah atas tuduhan menghasut.
 22 Julai - Good Vibes Festival 2023 dibatalkan berikutan sikap biadab kumpulan rock British, The 1975.
 24 Julai - Kes Kecurian Perlombongan Unsur Nadir Bumi (REE): SPRM tahan seorang pegawai kanan kerajaan negeri kedah bagi membantu siasatan.

Ogos
 1 Ogos - Bekas Perdana Menteri Mahathir Mohamad telah dimasukkan ke Institut Jantung Negara (IJN) kerana jangkitan.
 12 Ogos - Hari mengundi Pilihan Raya Negeri Ke-15 (PRN15):
 Pilihan raya negeri Kedah 2023 
 Pilihan raya negeri Kelantan 2023 
 Pilihan raya negeri Negeri Sembilan 2023 
 Pilihan raya negeri Pulau Pinang 2023 
 Pilihan raya negeri Selangor 2023
 Pilihan raya negeri Terengganu 2023 
 15 Ogos - Presiden Bersatu dan bekas Perdana Menteri, Muhyiddin Yassin dilepas dan dibebaskan oleh Mahkamah Tinggi atas empat pertuduhan menggunakan kedudukannya untuk rasuah berjumlah RM232.5 juta bagi parti itu.
 17 Ogos - Pesawat ringan telah terhempas di kawasan perbandaran Elmina, Shah Alam.
 26 Ogos - Presiden PAS, Abdul Hadi Awang disiasat oleh polis kerana mempertikaikan kuasa Lembaga Pengampunan menerusi ceramahnya di Markas PAS Bakri, Muar.

September
 2 September - 6 beranak maut dalam kemalangan di Kilometer 5, Jalan Segamat-Kuantan selepas kereta yang dinaiki mereka dilanggar oleh sebuah lori pasir yang dipercayai hilang kawalan akibat brek gagal berfungsi lalu memasuki laluan bertentangan.
 3–13 September - Jelajah Kembara Kenali Borneo diadakan.
 9 September - pilihan raya kecil Pulai dan Simpam Jeram akan memenangi keputusan kerusi parlimen dan kerusi DUN Johor.
 16 September
 Ulang tahun ke-60 penubuhan Malaysia.
 Himpunan Aman Selamatkan Malaysia: Ribuan Penyokong Perikatan Nasional (PN) mendakwa Timbalan Perdana Menteri, Datuk Seri Ahmad Zahid Hamidi dilepaskan tanpa dibebaskan di Kuala Lumpur.
 DidikTV KPM menghentikan siaran sementara waktu dan NTV7 memberi laluan kepada siaran langsung iaitu Sambutan Hari Malaysia ke-60 peringkat kebangsaan di Stadium Perpaduan, Kuching, Sarawak yang telah disiarkan dari ehsan RTM melalui saluran TV1.
 20 September - Dua maut dalam kemalangan enam kenderaan di Putrajaya.
 23 September - Jambatan Guai, Bera, Pahang telah bertukar nama kepada Jambatan Al-Sultan Abdullah.
 27 September: 
 Ribut angin kencang di Timah Tasoh, Perlis.
 Bekas Ketua Pengarah Kesihatan, Tan Sri Dr Noor Hisham Abdullah dilantik sebagai Pengerusi Kumpulan Kesihatan UCSI dan Profesor Adjung di Universiti UCSI.
 30 September 
 Pengarah Jabatan Siasatan dan Penguatkuasaan Trafik (JSPT) Bukit Aman, Datuk Seri Mat Kasim Karim bersara menabur khidmat kepada Polis Diraja Malaysia (PDRM) selama 35 tahun.
 Ibu pejabat Astro Radio di Sabah dan Sarawak telah ditutup operasinya di Kota Kinabalu dan Kuching berkuat kuasa pada hari Sabtu yang lalu.

Oktober
 1 Oktober: 
 Suruhanjaya Pencegahan Rasuah Malaysia (SPRM) meraikan ulang tahun penubuhannya ke-56.
 HITZ dan MY di Sabah dan Sarawak telah ditamatkan siaran dan kembali semula kepada HITZ dan MY Semenanjung telah rasmi bersiaran sepenuhnya dari Astro Radio, Bukit Jalil, Kuala Lumpur memulakan penyiaran dan dipancarkan ke seluruh negara. Di sebalik langkah ini, siaran radio untuk ERA Sabah dan Sarawak akan diteruskan bersiaran sehingga 31 Disember 2023 sebelum siarannya akan dikembalikan semula oleh ERA Semenanjung bermula 1 Januari 2024.
 3 Oktober - Penyanyi dan komposer, Yasin Sulaiman, diarah membela diri atas tiga tuduhan kes dadah.
 7 Oktober - Pilihan raya kecil DUN Pelangai.
 12 Oktober: 
 Saluran TV beli-belah dan perkhidmatan beli-belah gaya hidup, Go Shop menamatkan operasinya selepas 9 tahun.
 MYAirline menggantung operasinya berikutan tekanan kewangan ketara.
 13 Oktober - Pembentangan Belanjawan Malaysia 2024.
 20 Oktober - Pemashyuran Majlis Daerah Pekan bagi menggantikan Majlis Perbandaran Pekan Diraja.
 25 Oktober - Menteri Hal Ehwal Ekonomi Rafizi Ramli selamat menjalani pemasangan stent jantung.

November
 4 November – Pilihan raya kecil DUN Jepak.

Disember

Peristiwa yang dijadualkan atau diramalkan
 Piala Dunia Hoki Junior Lelaki FIH 2023

Hari Kebangsaan

Tema utama 
Malaysia Madani: Tekad Perpaduan Penuhi Harapan

Kematian

Januari
 4 Januari - Kamsani Ismail - pelakon, guru perubatan Islam, aktivis seni
 12 Januari - Azlan Mohd Zainol - pengerusi Yayasan Astro Kasih
 29 Januari - Gopal Sri Ram - peguam

Februari
 2 Februari - Aishah Ahmad - Presiden Persatuan Automotif Malaysia (MAA)
 4 Februari - Julie Sudiro - penyanyi veteran
 5 Februari - Fatah Ngah - kartunis
 6 Februari - Baharuldin Darus - pelakon Santan Berlada
 7 Februari - Tunku Abdul Aziz - bekas Naib Pengerusi DAP
 23 Februari - Mohd Kamal Hassan - Pengerusi Institut Kefahaman Islam Malaysia (IKIM) dan mantan Rektor Universiti Islam Antarabangsa Malaysia (UIAM)

Mac
 3 Mac - Lee San Choon - Presiden MCA ke-4 dan mantan Menteri Pengangkutan
 8 Mac - Syed Razak bin Syed Zain Barakhbah - ahli politik dan mantan Menteri Besar Kedah kelapan
 21 Mac - Camellus De'lelli Anam - penyanyi

April
 1 April - Ahmad Zaini Japar - bekas ADUN Bukit Kayu Hitam
 5 April - Onn Ismail - bekas Yang Dipertua DUN Selangor
 26 April - Fatimah Hamid Don - profesor wanita Melayu pertama
 27 April - Syed Ismail Syed Ibrahim - penyanyi (kumpulan XPDC)

Mei
 4 Mei - Ridzuan Hashim - pelakon
 5 Mei - Jeff Hassan - pelakon
 10 Mei - Hashim Abdul Rahman - pelakon
 11 Mei - Ahmad Zuwairi Mohd Nor (Zizi) - bekas penyampai radio
 15 Mei - Adnan Saidin - bekas pemain sepaktakraw kebangsaan
 22 Mei - Ismail Kassim - ADUN Tambun Tulang

Jun
 14 Jun - Mohd Isa Shafie - ADUN Belantek, Kedah
 17 Jun - Mahmood Zuhdi Abdul Majid - Pengerusi Majlis Dakwah Negara (MDN)
 20 Jun - Rohana Jalil - Penyanyi

Julai
 4 Julai - Tengku Norhana - adinda Sultan Terengganu
 8 Julai - Pahamin Rajab - penjawat awam, bekas pengerusi AirAsia
 14 Julai - Mat London - pelakon, pengarah
 16 Julai - Mohamed Hanapiah Nasir - lagenda olahraga negara
 18 Julai - B. Sathianathan - bekas jurulatih bola sepak
 21 Julai - Alias Ahmad - Bapa kepada penyanyi dan pelakon, Siti Nordiana
 23 Julai - Salahuddin Ayub - ahli politik
 28 Julai - Zack Idris - pelakon

Ogos
 3 Ogos - Fatimah @ Sharifah Nong Alsagoff Abdillah - bonda Sultan Terengganu
 17 Ogos - Johari Harun - ahli politik

September
 1 September - Ahmad Kassan - penari Macam Macam Aznil
 8 September - Tunku Ampuan Najihah - Tunku Ampuan Besar Negeri Sembilan dan Raja Permaisuri Agong ke-10
 8 September - Fairuz Misran - penyanyi
 12 September - Raymond Goh - penyampai berita TV3
 15 September - Talib Zulpilip - ahli politik

Oktober
 6 Oktober - Majed Salleh - pelakon, pengarah
 26 Oktober - Bad Indigo – penyanyi kumpulan Indigo (kumpulan)
 28 Oktober - Badrul Muhayat - pelakon

Lihat juga 
 2023 dalam bola sepak Malaysia
 2022 di Malaysia
 Senarai tahun di Malaysia

Rujukan 

 
2020-an di Malaysia